CELEX: 32020D2219
Language: hr
Date: 2020-12-22 00:00:00
Title: Provedbena odluka Komisije (EU) 2020/2219 оd 22. prosinca 2020. o jednakovrijednosti reprodukcijskog sadnog materijala povrća, osim sjemena, te reprodukcijskog sadnog materijala i sadnica namijenjenih proizvodnji voća proizvedenih u Ujedinjenoj Kraljevini (priopćeno pod brojem dokumenta C(2020) 9590) (Tekst značajan za EGP)

28.12.2020   
               
               
                  HR
               
               
                  Službeni list Europske unije
               
               
                  L 438/66
               
            
         PROVEDBENA ODLUKA KOMISIJE (EU) 2020/2219
         оd 22. prosinca 2020.
         o jednakovrijednosti reprodukcijskog sadnog materijala povrća, osim sjemena, te reprodukcijskog sadnog materijala i sadnica namijenjenih proizvodnji voća proizvedenih u Ujedinjenoj Kraljevini
         
            
               (priopćeno pod brojem dokumenta C(2020) 9590)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2008/72/EZ od 15. srpnja 2008. o stavljanju na tržište reprodukcijskog sadnog materijala povrća, osim sjemena (1), a posebno njezin članak 16. stavak 1.,
         uzimajući u obzir Direktivu Vijeća 2008/90/EZ od 29. rujna 2008. o stavljanju na tržište reprodukcijskog sadnog materijala i sadnica namijenjenih proizvodnji voća (2), a posebno njezin članak 12. stavak 1.,
         budući da:
         
                     (1)
                  
                  
                     Direktivom 2008/72/EZ utvrđuju se odredbe o stavljanju na tržište unutar Unije reprodukcijskog sadnog materijala povrća, osim sjemena.
                  
               
                     (2)
                  
                  
                     Direktivom 2008/90/EZ utvrđuju se odredbe o stavljanju na tržište unutar Unije reprodukcijskog sadnog materijala i sadnica namijenjenih proizvodnji voća.
                  
               
                     (3)
                  
                  
                     Ujedinjena Kraljevina prenijela je i učinkovito provela te direktive.
                  
               
                     (4)
                  
                  
                     Pravo Unije, uključujući direktive 2008/72/EZ i 2008/90/EZ, primjenjuje se na Ujedinjenu Kraljevinu i u njoj tijekom prijelaznog razdoblja koje završava 31. prosinca 2020. u skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), a posebno s člankom 126. i člankom 127. stavkom 1.
                  
               
                     (5)
                  
                  
                     S obzirom na istek prijelaznog razdoblja predviđenog u Sporazumu o povlačenju Ujedinjena Kraljevina podnijela je Komisiji zahtjev za priznavanje jednakovrijednosti reprodukcijskog sadnog materijala povrća, osim sjemena, kao i za priznavanje jednakovrijednosti reprodukcijskog sadnog materijala i sadnica namijenjenih proizvodnji voća proizvedenih u Ujedinjenoj Kraljevini s odgovarajućim materijalom proizvedenim u Uniji i u skladu s direktivama 2008/72/EZ i 2008/90/EZ.
                  
               
                     (6)
                  
                  
                     Ujedinjena Kraljevina obavijestila je Komisiju da se njezino zakonodavstvo u koje se te direktive prenose neće promijeniti i da će se nastaviti primjenjivati od 1. siječnja 2021.
                  
               
                     (7)
                  
                  
                     Komisija je ispitala relevantno zakonodavstvo Ujedinjene Kraljevine i zaključila da je reprodukcijski sadni materijal povrća, osim sjemena, proizveden u Ujedinjenoj Kraljevini i u skladu s prethodno navedenim zakonodavstvom Ujedinjene Kraljevine jednakovrijedan s reprodukcijskim sadnim materijalom povrća proizvedenim u Uniji i u skladu s Direktivom 2008/72/EZ jer pruža jednaka jamstva u pogledu obveza dobavljača, identiteta, svojstava, zdravstvenog stanja bilja, uzgojnog supstrata, pakiranja, inspekcijskih aranžmana, označivanja i plombiranja kao i odgovarajući materijal proizveden u Uniji.
                  
               
                     (8)
                  
                  
                     Stoga bi trebalo odlučiti da je reprodukcijski sadni materijal povrća, osim sjemena, proizveden u Ujedinjenoj Kraljevini, u tom pogledu jednakovrijedan s reprodukcijskim sadnim materijalom povrća proizvedenim u Uniji i u skladu s Direktivom 2008/72/EZ, pod uvjetom da reprodukcijski sadni materijal povrća proizveden u Ujedinjenoj Kraljevini i dalje bude u skladu s tom direktivom i njezinim provedbenim aktima nakon isteka prijelaznog razdoblja predviđenog u Sporazumu o povlačenju.
                  
               
                     (9)
                  
                  
                     Komisija je ispitala relevantno zakonodavstvo Ujedinjene Kraljevine i zaključila da su reprodukcijski sadni materijal i sadnice namijenjeni proizvodnji voća koji se proizvode u Ujedinjenoj Kraljevini jednakovrijedni s reprodukcijskim sadnim materijalom i sadnicama namijenjenima proizvodnji voća koji su proizvedeni u Uniji i koji su u skladu s Direktivom 2008/90/EZ jer pružaju jednaka jamstva u pogledu obveza dobavljača, identiteta, svojstava, zdravstvenog stanja bilja, uzgojnog supstrata, pakiranja, inspekcijskih aranžmana, označivanja i plombiranja kao i odgovarajući materijal proizveden u Uniji u skladu s tom direktivom.
                  
               
                     (10)
                  
                  
                     Stoga bi trebalo odlučiti da su reprodukcijski sadni materijal i sadnice namijenjeni proizvodnji voća proizvedeni u Ujedinjenoj Kraljevini jednakovrijedni s reprodukcijskim sadnim materijalom i sadnicama namijenjenima proizvodnji voća proizvedenima u Uniji u skladu s Direktivom 2008/90/EZ, pod uvjetom da reprodukcijski sadni materijal i sadnice namijenjeni proizvodnji voća proizvedeni u Ujedinjenoj Kraljevini i dalje budu u skladu s tom direktivom i njezinim provedbenim aktima nakon isteka prijelaznog razdoblja predviđenog u Sporazumu o povlačenju.
                  
               
                     (11)
                  
                  
                     Ovom se Odlukom ne dovodi u pitanje primjena prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum o povlačenju u vezi s Prilogom 2. tom protokolu.
                  
               
                     (12)
                  
                  
                     Budući da prijelazno razdoblje predviđeno Sporazumom o povlačenju završava 31. prosinca 2020., ova bi se Odluka trebala primjenjivati od 1. siječnja 2021.
                  
               
                     (13)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Jednakovrijednost reprodukcijskog sadnog materijala povrća
            Reprodukcijski sadni materijal povrća, osim sjemena, proizveden u Ujedinjenoj Kraljevini (3) jednakovrijedan je s reprodukcijskim sadnim materijalom povrća, osim sjemena, proizvedenim u Uniji i u skladu s Direktivom 2008/72/EZ kad je riječ o pružanju istih jamstava u pogledu obveza dobavljača, identiteta, svojstava, zdravstvenog stanja bilja, uzgojnog supstrata, pakiranja, inspekcijskih aranžmana, označivanja i plombiranja, pod uvjetom da navedeni materijal proizveden u Ujedinjenoj Kraljevini i dalje bude u skladu s tom direktivom i njezinim provedbenim aktima nakon isteka prijelaznog razdoblja predviđenog u Sporazumu o povlačenju.
         
         
            Članak 2.
            Jednakovrijednost reprodukcijskog sadnog materijala i sadnica namijenjenih proizvodnji voća
            Reprodukcijski sadni materijal i sadnice namijenjeni proizvodnji voća proizvedeni u Ujedinjenoj Kraljevini jednakovrijedni su s reprodukcijskim sadnim materijalom i sadnicama namijenjenima proizvodnji voća koji su proizvedeni u Uniji i koji su u skladu s Direktivom 2008/90/EZ kad je riječ o pružanju istih jamstava u pogledu obveza dobavljača, identiteta, svojstava, zdravstvenog stanja bilja, uzgojnog supstrata, pakiranja, inspekcijskih aranžmana, označivanja i plombiranja, pod uvjetom da navedeni materijal proizveden u Ujedinjenoj Kraljevini i dalje bude u skladu s tom direktivom i njezinim provedbenim aktima nakon isteka prijelaznog razdoblja predviđenog u Sporazumu o povlačenju.
         
         
            Članak 3.
            Datum početka primjene
            Ova se Odluka primjenjuje od 1. siječnja 2021.
         
         
            Članak 4.
            Adresati
            Ova je Odluka upućena državama članicama.
         
         
            Sastavljeno u Bruxellesu 22. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 205, 1.8.2008., str. 28.
         
         
            (2)  SL L 267, 8.10.2008., str. 8.
         
         
            (3)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog članka upućivanja na Ujedinjenu Kraljevinu ne uključuju Sjevernu Irsku.